הוועדה המיוחדת לזכויות הילד, כנסת 20, פרוטוקול מספר 246, 2018-10-22 12:01

יפעת שאשא ביטון: צהריים טובים לכולם.

יפעת שאשא ביטון: אני פותחת ברשות

יפעת שאשא ביטון: כם את דיון הוועדה בנושא עבודת בני נוער בבחירות לרשויות המקומיות.

יפעת שאשא ביטון: אנחנו רגע לפני החגיגה הדמוקרטית המרגשת הזו בבחירות המוניציפליות ואנחנו יודעים, זו לא השנה הראשונה, זו לא מערכת הבחירות הראשונה שבה משתתפים בני נוער בצורה פעילה מאוד, שזה אגב דבר מבורך כשלעצמו, אבל אנחנו כאן היום כדי לדון בעיקר בזכויות של בני נוער במערכת הבחירות, בעיקר אלה שלא מתנדבים אלא שמגיעים ומובטח להם שכר וחשוב לנו שהם יקבלו את מה שמגיע להם והובטח להם.

יפעת שאשא ביטון: לצערנו הרב אנחנו ראינו במערכות בחירות קודמות שלא תמיד המועמדים או האנשים מילאו את חובתם כלפי אותם בני נוער, במיוחד כאלה שלא נשארו על המפה הפוליטית, זאת אומרת רשימות שנכנסו, לא זכו, לא נכנסו למועצה, הפסיקו את הפעילות הפוליטית ואז מבחינתם הם כבר לא חייבים כלום לאף אחד וחשוב שאנחנו נהיה כאן בשבילם ונעמוד על המשמר.

יפעת שאשא ביטון: מי שבעצם פנה זה הסתדרות הנוער העובד והלומד שהעירה את תשומת ליבנו לנושא הזה ואת החשיבות בקיום הדיון כדי שאנחנו נוכל למזער אם לא למנוע לחלוטין את התופעה של פגיעה בבני נוער גם במערכת הבחירות, אז בבקשה אורי מתוקי או מי מכם, אתם מוזמנים להציג.

אורי מתוקי: קודם כל אני באמת רוצה להודות על הדיון, נושא מערכות בחירות, פשוט ראינו כשאנחנו מנתחים את הפניות, שכל פעם כשיש פניות הגרפים מזנקים, בין אם זה לכנסת, אבל עוד יותר בבחירות לרשויות המקומיות.

אורי מתוקי: אופי העבודה של מערכות בחירות היא מאוד מאוד מזמינה עבודת בני נוער.

אורי מתוקי: זה חלוקת פליירים, זה טלפנים, זה לעמוד עם שלט, זה דברים שמאוד מאוד, הם רגעיים, הם זמניים, זה מאוד מאוד מתחבר לאופן העבודה, גם למה שבני נוער הרבה פעמים מחפשים.

אורי מתוקי: דבר נוסף שיש בדפוס ההעסקה זה שיש לפעמים הרבה דמויות שמפעילות, יש רכז שטח, יש רכז צבע, כל מי שמכיר קצת את הפרקטיקה יודע שזה חלק מהעניין, ואז מתחילה הבעיה הראשונה.

אורי מתוקי: מי המעסיק, מי לקח אותך?

אורי מתוקי: באים אלינו בני נוער ואומרים "דיבר איתי חיים" "מי זה חיים", "לא יודע, הוא אסף אותנו בקניון כמה חבר'ה, אמר 'אתם רוצים לבוא לתלות שלט'" אני מדבר אתכם על דברים אלמנטריים לכאורה, ואפילו אני אציין שיש דרישה מחמירה יותר בעבודה במערכת בחירות מאשר רק החוקים הרגילים שאנחנו מטפלים בהם ביום יום - - -

יפעת שאשא ביטון: במה זה בא לידי ביטוי?

רועי הלמן: מטעם מבקר המדינה יש כמה בקשות לאופן שבו הם מנהלים את החשבונות שלהם.

רועי הלמן: אחד – הם מבקשים מכל עובד שמתחיל לעבוד במערכת הבחירות שהם ירשמו את כל התנאים שמגיעים לעובד, עוד לפני שהוא מתחיל לעבוד בכלל.

רועי הלמן: בתוך הדבר הזה, מה היקף ההעסקה, מה השכר שמגיע לעובד עבור שעות העבודה שלו, ודבר שני הם דורשים גם שבסיום ההעסקה יחתום על זה שהוא קיבל את הכסף.

רועי הלמן: זאת אומרת את השיק עם הסכום - - -

יפעת שאשא ביטון: זה נכון לגבי כל העובדים, לא רק לגבי בני נוער.

רועי הלמן: זה נכון לגבי כל העובדים, זה לא משהו שהוא נקודתי לבני נוער.

יפעת שאשא ביטון: חשבתי שאורי מתכוון שלגבי בני נוער יש החמרה ב- - -

אורי מתוקי: לא, לא ספציפית לגבי בני נוער, אבל בעצם אנחנו מגלים שהרבה פעמים באמת כפי שאמרתי, בני נוער, במיוחד בדברים האלה, פשוט אין רישום, אין ידע.

אורי מתוקי: אנחנו נתקלים בבעיות מאוד גדולות.

אורי מתוקי: השכבה השנייה של הבעיה קשורה בעיקר לרשימות שלא עוברות את אחוז החסימה, כמו שאמרת, נמחקות או מושעות מהמפה, וברגע הזה בעצם אין יותר כתובת.

אורי מתוקי: הם צריכים לאחר שהם מסיימים את מערכת הבחירות להגיש דו"ח למבקר המדינה ותיאורטית, אנחנו מבינים את זה שהם צריכים לקבל את אישורו לפני סגירת חשבון וממבקר המדינה ענו לנו שהם לא צריכים את האישור, הם סוגרים והם בסוף מוציאים דו"ח על הכל, אז גם כן, יש פה איזו שאלה משפטית.

אורי מתוקי: אבל בעצם ברגע שהחשבון נסגר אין לנו יותר עם מי לדבר.

אורי מתוקי: זאת אומרת לצורך העניין - - -

יפעת שאשא ביטון: אי אפשר לתבוע את הבנאדם?

אורי מתוקי: לא.

אורי מתוקי: בנושא של רשויות מקומיות, ובכלל של רשימות מפלגות וכדומה אין הרמת מסך.

אורי מתוקי: זאת אומרת אין שום ממד שאפשר לתבוע, גם כן, יש פרשנויות משפטיות לכאן ולכאן שאולי אפשר אבל אנחנו בעבר כשניסינו פשוט לא הצלחנו.

אורי מתוקי: צירפנו את זה גם בחומר.

יפעת שאשא ביטון: אם אני מתמודדת מטעם רשימה מסוימת, לא אני, מישהו אחר, והוא לא נכנס פנימה?

מאיר דוד: גבירתי, הרשימה היא ישות משפטית שניתן לתבוע אותה.

יפעת שאשא ביטון: אי אפשר לתבוע את המועמד עצמו?

מאיר דוד: האדם שעומד מאחורי הישות המשפטית, אותו לא ניתן לתבוע, הוא חסין מפני תביעה וזה ב- - - פסיקות של בית הדין.

מאיר דוד: כן.

מאיר דוד: זו הבעיה שלנו - - -

שרית אולשביץ: הלכנו כבר לבית הדין מול איזה ראש עיר, היום הוא ראש עיר, אז הוא לא נבחר ולא נכנס לקואליציה של העיריה והפסיקה הייתה שלמרות שהשופטת מבינה שלא ניתן לתבוע את הרשימה עצמה, זאת אומרת שאין לרשימה איך לשלם, היא עדיין לא אישרה לנו את הרמת המסך ולא אישרה לנו לתבוע את הבנאדם עצמו.

שרית אולשביץ: ואז באמת בני הנוער תקועים, אין להם ממי לשלם את הכסף.

שרית אולשביץ: פשוט אין.

יפעת שאשא ביטון: הזוי בעיני.

יפעת שאשא ביטון: הזוי ומפתיע.

שרית אולשביץ: במובן הזה יכול להיות שצריך לעשות איזה שהוא שינוי רגולציה או משהו, אני יודעת שתוך שמונה ימים מן הסתם זה לא יצליח לקרות, אבל צריך לחשוב על זה ולראות איך אפשר לסייע כי באמת יש עשרות אלפי בני נוער שעובדים, זה ביום עצמו, הם מגיעים הרי ב-6:00, 7:00 בבוקר, מחלקים פלאיירים בכניסה לקלפי, הרבה פעמים גם אומרים להם "תביא עוד כמה חברים שלך, תרשמו פה את השמות ונשלם לך בסוף היום או עוד חודש או עוד חודשיים" ואז לכי תחפשי ממי בכלל לוקחים את הכסף.

שרית אולשביץ: זו בעיה של עשרות אלפי בני נוער.

אורי מתוקי: אני אוסיף ואגיד שיש גם בעיית מודעות כרגיל, כמו שדיברנו לפני הקיץ, תמיד יש גם את בעיית המודעות, לא רושמים, לא יודעים מי המעסיק, מי בדיוק לקח אותם, לא חותמים, לא מוודאים שקיבלו הודעה לעובד, זאת אומרת לא עושים את כל הדברים ואז בעצם גם מאוד מאוד קשה, זה אני אומר בצד של בני הנוער, וגם אני אומר, בצד של המפלגות והרשימות, אני חושב שזה נושא בתוך מערכת שהיא תמיד קצרה לחוצה בזמן, זאת אומרת זה תמיד נראה אולי כאיזה משהו שמטפלים בו בדיעבד ואז אנחנו בבעיה.

יפעת שאשא ביטון: איזה כלים יש ברשותנו היום, לצורך העניין אנחנו יודעים שאנחנו כבר היום לא בעיצומה של מערכת הבחירות, אנחנו בשיאה של מערכת הבחירות, אבל כדי לבנות את זה לעתיד ויש לנו מספיק זמן לצורך העניין לבנות את זה לעתיד, לפחות חמש שנים.

תמי ברנע: עוד שנה לבחירות ה- - -

יפעת שאשא ביטון: נכון.

יפעת שאשא ביטון: עוד שנה לבחירות הארציות.

יפעת שאשא ביטון: איך אנחנו בעצם פעם אחת מעלים למודעות, וצריך אולי לעשות עבודה, תיכף נשמע את הדר אולי להם יש משהו להציע, מנחים את בני הנוער מה נכון להם לעשות כדי שלא תיווצר בהם פגיעה, אבל היום, בנקודה הזו שאנחנו נמצאים בה, איזה כלים בכלל יש לנו, אם בכלל יש לנו, כדי להתמודד עם זה?

מאיר דוד: אני מנהל אגף אכיפה במשרד העבודה.

מאיר דוד: לקראת הבחירות הספציפיות האלה באמת הנוער העובד והלומד ואנחנו עשינו איזו שהיא עבודת הכנה, היערכות.

מאיר דוד: ישבנו ביחד קיימנו איזו פגישה וגם הוצאנו הודעות משותפות והודעות כל אחד לחוד לציבור, לנוער, כדי להעלות את המודעות.

יפעת שאשא ביטון: איך זה הגיע לנוער?

יפעת שאשא ביטון: אני לא ראיתי דבר כזה למשל.

מאיר דוד: זה הגיע בכל העיתונות, הנוער העובד והלומד פרסם את זה גם ברשתות החברתיות.

מאיר דוד: אנחנו גם התראיינו על כך בכמה רשתות - - -

יפעת שאשא ביטון: הכנסתם את זה לאתרים, בתי הספר?

יפעת שאשא ביטון: משרד החינוך הרי יכול לרשת את כל המערכת באתר בית הספר, היום כולם נכנסים כדי לראות את המערכות.

מאיר דוד: לאתר בית הספר לא, אבל אנחנו עוד יכולים להכניס את זה, לשלוח את זה עוד היום למשרד החינוך בתקווה שזה ייכנס.

מאיר דוד: שם נתנו טיפים לנערים מה כדאי לעשות ואיך להתמודד נכון ביום הבחירות.

מאיר דוד: הבעיה שציין פה אורי היא לא רלבנטית רק לנערים, לצערנו היא גם קורית לבוגרים.

מאיר דוד: יש לא מעט בוגרים שנפגעים ויוצרים איתנו קשר אחרי מערכות הבחירות.

יפעת שאשא ביטון: כן.

יפעת שאשא ביטון: זה מה שדובר כאן.

מאיר דוד: מה שכן חשוב שאנחנו נעשה לעתיד, אנחנו נעשה אכיפה כנגד כאלה שנגלה שהם לא שילמו.

מאיר דוד: זה לא פשוט אבל יש לנו כמה כאלה, כמה הצלחות.

מאיר דוד: אפילו מפלגה אחת גדולה בכנסת שמכהנת ונקנסה על ידינו בגלל שלא שילמו לנערים.

יפעת שאשא ביטון: אבל זה רק אם היא עדיין קיימת.

יפעת שאשא ביטון: זאת אומרת אם היא סגורה אז אין לנו מה לעשות.

מאיר דוד: אם היא סגורה יש בעיה, יש בעיה קשה.

מאיר דוד: מה שכן, אנחנו נצטרך אולי להעביר בחקיקה או בהסדרה כזו או אחרת של רשות או ראש רשימה שגם אם היא סיימה את הפעילות שלה, עדיין צריך לשאת באחריות לגבי מי שהועסק על ידו או מטעמו.

מאיר דוד: זה משהו שצריך כן להסדיר.

שרית אולשביץ: השאלה אם אפשר להסדיר את זה ברגולציה.

שרית אולשביץ: אני שואלת כי אני לא יודעת איך - - -

תמי ברנע: השאלה אם זו העמדה הרשמית של המשרד שלך או ש - - -

מאיר דוד: לא, אני אמרתי כרגע את דעתי האישית.

מאיר דוד: בסדר?

מאיר דוד: ביום יום אנחנו עושים אכיפה נגד כאלה שלא משלמים, ויש כאלה שגם אם הם לא רשימה והם מעסיקים, היה מקרה אחד של מישהו שלא היה ראש הרשימה, הוא לא היה ברשימה, הוא היה גזבר או איזה שהוא מתווך מטעם הרשימה, כן הגענו אליו וכן התנהלנו מולו כמישהו שהעסיק וזה אפשרי, והוא לא קשור לרשימה, הוא הועסק גם מטעם הרשימה וכן אנחנו נעשה כאלה פעולות.

מאיר דוד: אבל המטרה היא למנוע מראש.

מאיר דוד: המטרה שהנערים כמו שאמרו פה, יקבלו מראש את ההודעה, ידעו בדיוק מי המעסיק שלהם, מי הביא אותם לעבודה ומבחינתי זה שקיבל אותם לעבודה, זה שאמר להם "אתם תעבדו בעבודה זו וזו" הוא האחראי ומולו אני אתנהל.

שרית אולשביץ: גם אם זה סתם איזה מישהו מטעם הרשימה?

מאיר דוד: דבר נוסף שאפשר לעשות, ניסיתי לעשות את זה, זה לא כל כך צלח, פניתי למשרד הפנים לממונה על הפיקוח על הבחירות, וביקשתי לקבל את רשימות כל המועמדים, את הרשימות שמתמודדות, כי רצינו להעביר אליהם גם את המסמך הזה, את ההודעה שהעברנו, עם החובות של המעסיקים, על מנת להכין אותם מראש ולהגביר את המודעות אצלם.

מאיר דוד: זה לא כל כך צלח בבחירות האלה, גם לא מזמן יצרתי קשר שוב ונאמר לי שעדיין אין את כל הרשימות הסופיות.

מאיר דוד: אבל לקראת הבחירות הארציות כן אנחנו צריכים לקבל את כל הרשימות ולהעביר להם חודש, חודשיים או שלושה מראש את כל המידע הרלבנטי שגם המעסיקים ייערכו בהתאם.

יפעת שאשא ביטון: בבקשה הדר.

הדר אליהו: אני מנהלת מחלקת נוער וצעירים במרכז השלטון המקומי.

הדר אליהו: אני מבקשת להתייחס למה שאמרת, להתייחס אל הכאן ועכשיו וגם לעתיד.

הדר אליהו: האמת היא שחבל לי מאד ואני חושבת שפוספס פה תהליך מאוד משמעותי שקרה ביניכם וחבל שאנחנו לא היינו שותפים, ואנחנו כבר מכירות, אבל לא נבכה על חלב שנשפך, הכל בסדר ופנינו קדימה.

הדר אליהו: מה שאני מציעה זה דבר כזה, כמו שאמרתי הוא נכון לעכשיו והוא נכון לקדימה, רק שבפעם הבאה לקראת הבחירות הארציות נעשה תהליך יותר עמוק, הפעם נעשה אותו מזורז.

הדר אליהו: אני חושבת שמבחינתנו, כיון שבעצם מרכז השלטון המקומי מייצג את הרשויות, עובד מול ראשי הרשויות אבל גם אל מול בעלי תפקידים כאלה ואחרים, ראשי הרשויות הם לא הכתובת כרגע, יש כאלה שבכלל לא רצים בפעם הבאה, יש כאלה שאולי לא ייבחרו - - -

יפעת שאשא ביטון: והם גם לא השחקנים היחידים בזירה, אנחנו מתייחסים לכולם.

הדר אליהו: נכון.

הדר אליהו: מה שאני מציעה זה לפנות בראש ובראשונה למנהלי יחידות הנוער, ולראות איך אנחנו עושים חיבור עם משרד החינוך – תיכף אני אתייחס למשרד החינוך – זה שני דברים שונים, מנהלי יחידות הנוער עובדים עם הנוער בשעות אחר הצהריים וגם בחיבור לבוקר בכל מה שקשור לתכנית למעורבות חברתית, לדאוג להפיץ את אותו מידע שנחליט שאנחנו מפיצים אותו.

הדר אליהו: תיכף אני אגיד מה אני מבקשת שיהיה, יש את המידע הזה, לבקש להעביר אותו לכל קבוצות המנהיגות, מד"צים, מועצת התלמידים, מועצת התלמידים הרשותית שתעביר את זה למועצות התלמידים בבתי הספר, לכל מיני קבוצות התנגדות כאלה או אחרות, לתנועות הנוער, ממש, את המכתב שאני מוכנה להעביר אותו גם למזכ"ל תנועות הנוער, לשלומי קסטרו מנכ"ל ארגוני הנוער, לכל השותפים במקום הזה שלקראת הבחירות כך וכך, עם קישור לכל מה שהנער/נערה צריכים לשים לב והוריהם, דרך אגב, לשים לב כשהם יפגשו את אותו אדם בקניון כפי שתואר פה, או בצורה מוסדרת יותר, זה ממש לא משנה, לא נהיה עד כדי שיפוטיים, וזה הכל.

הדר אליהו: ממש כך.

הדר אליהו: אני הייתי שמחה לקבל איזה שהוא קישור לפלטפורמה אינטרנטית זו או אחרת שאני הנער יכול להכנס לראות למה אני צריך לשים לב, מה אני צריך שלא ליפול בו כדי שזכויותיי יישמרו וגם בהיבט של ההורים.

הדר אליהו: אני אדאג להעביר את זה הלאה, אנחנו נשב אחר כך למקד בדיוק את קהל היעד שלנו.

הדר אליהו: אני כן חושבת שלהבא אנחנו צריכים לעשות תהליך שהוא משותף יחד עם מועצת התלמידים, שבעצם מועצת התלמידים יכולה לעזור לנו גם ברמת המנהיגות של הנוער, לעבודה פנימה בתוך בתי הספר אבל גם אחר הצהריים בפעילויות הנוער.

הדר אליהו: זה בגדול.

יפעת שאשא ביטון: אני אומר לך הדר, קודם כל מה שאת מציעה הוא טוב, אבל אני חושבת שלא היינו מסתמכים רק על תנועות הנוער.

הדר אליהו: לא, תנועות, בתיכונים - - -

יפעת שאשא ביטון: אני אומר לך איפה אתם עוד יכולים להכנס ולתרום, כי הנוכחות במסגרת הלא פורמלית משתנה מישוב לישוב ויש ישובים שבאמת הרבה מאוד מבני הנוער נמצאים שם, ומקומות אחרים שזה דל, דל מאוד אפילו, ולכן אני חושבת שאין מנוס בנוסף, זה לא במקום, זה לא או-או, להעביר את המסר גם בבתי הספר באתרי הכיתות.

יפעת שאשא ביטון: הרשויות המקומיות הן הבעלות ברוב המקרים של בתי הספר התיכוניים.

יפעת שאשא ביטון: גם אם יש רשת או משהו, עדיין הרשות המקומית היא חלק מהסיפור, ולכן לגייס אותם כדי להעביר את המידע דרך אתר הכיתה, היום זה נפוץ, בכל מקום יש אתרי כיתות, הם נכנסים.

יפעת שאשא ביטון: שיקפוץ להם "אתם עובדים בבחירות, חשוב שתדעו" או משהו כזה שיתפוס להם את העין.

יפעת שאשא ביטון: אני כבר לא מדברת על זה שמורים ידברו איתם בשעת חינוך או בכישורי חיים או בכל מה שהם אוהבים כי אני - - -

הדר אליהו: זאת הנקודה שלי חבל שמינהל חברה ונוער לא נמצא כאן, משרד החינוך מינהל חברה ונוער שהוציא תכניות פדגוגיות סדורות, ממש שיעורי תוכן מובנים.

הדר אליהו: באמת, הם נערכו מאוד יפה לקראת הבחירות בשיעורים בתוך כיתות שאני חושבת שזו הייתה הזדמנות.

יפעת שאשא ביטון: אז אם זו המציאות אני לוקחת בחזרה את מילותיי כי פחדתי שעוד פעם המורים יקומו ויכעסו שהנה מטילים עוד משימה, אבל אם את אומרת שהם ממילא שם, אז זה בהחלט משהו ש- - -

הדר אליהו: - - - אין בעיה, מנהל מינהל חברה ונוער, אין לי בעיה גם לי לשוחח איתו ולהוציא גם איזו שהיא הבהרה לרכזים החברתיים בבתי הספר, למחנכים - - -

שרית אולשביץ: אני לא יודעת אם זה עבר, אני מכירה את זה, אבל זה באמת יותר לשכבות יא'-יב' שיש להם כבר זכות הצבעה מגיל 17 - - -

הדר אליהו: והם גם אלה שעובדים.

הדר אליהו: יש פה אינהרנטיות.

שרית אולשביץ: מעודדים אותם באמת לבדוק את הרשימות השונות, זה שיעורי חברה, שזה מעולה בעיני אם אפשר לעשות גם את זה.

יפעת שאשא ביטון: תודה רבה הדר.

מאיר דוד: גבירתי, אנחנו השנה התחלנו בפרויקט של הרצאות בבתי ספר, אם את זוכרת את השנים הקודמות.

מאיר דוד: עשינו בערך 80 או 90 בתי ספר תיכוניים השנה, וכבר אנחנו בחודשים הקרובים הולכים לעשות בערך 120 בתי ספר נוספים, מכיתות ט' עד יב'.

מאיר דוד: לכל השכבות.

מאיר דוד: אנחנו נכניס גם בהרצאה הכללית של בני הנוער דגשים לקראת הבחירות כי ב-2019 יהיו בחירות.

מאיר דוד: אז אנחנו גם נכניס את הדגשים לבחירות במסגרת ההרצאות שלנו בבתי הספר.

מאיר דוד: התחלנו בשיתוף פעולה עם משרד החינוך וזה התחיל לעבוד טוב, רואים שזה היה באמת הדים מאוד חיוביים השנה, אנחנו נהפוך את זה למסורת, אז נכניס גם את זה.

יפעת שאשא ביטון: זה מצוין וזה חשוב וצריך להרחיב את היריעה לכלל בתי הספר באמת עם שיתוף הפעולה שאמרתי להדר, שיהיה מסר שיעבור, תכינו איזו שהיא פלטפורמה שבני הנוער יוכלו להכנס, לקרוא, משהו פשוט, לא מעיק ו- - -

מאיר דוד: אנחנו נעביר לך את המצגת שלנו, נכניס את הדגשים של הבחירות ותוכלו להפיץ אותה לכל בתי הספר.

הדר אליהו: אני אוציא מכתב למנהלי מחלקות הנוער.

הדר אליהו: אני חושבת שנכתב גם את מנהלי מחלקות החינוך.

הדר אליהו: יושב לי בראש גם האוכלוסיות הנוספות שדיברתם בהם, שיש גם אנשים בוגרים יותר, צעירים או הגיל השלישי, לא משנה, כל גיל שמוצא לנכון להתפרנס קצת ביום הזה או ליהנות ביום הזה, יש אנשים שנהנים מזה.

יפעת שאשא ביטון: יש כאלה שגם מתפרנסים וגם נהנים.

הדר אליהו: זה גם נכון.

הדר אליהו: אז השאלה מה אנחנו עושים איתם, אם מקומנו להכנס לכאן כרגע או שנשאיר כרגע את הזרקור על הנוער בהיבט של החינוך - - -

יפעת שאשא ביטון: אנחנו משאירים את הזרקור על הנוער כי זה המנדט שלנו ואם יהיו מבוגרים הורים של בני נוער שייחשפו למידע וייהנו ממנו, אז הרווחנו.

יפעת שאשא ביטון: אבל אנחנו משאירים את הזרקור על בני הנוער.

יפעת שאשא ביטון: אנחנו צריכים להגן עליהם במקום שאין מי שיגן עליהם וגם הם לא כל כך מכירים ואני חושבת שפה זה המנדט שלנו.

הדר אליהו: בסדר גמור.

יפעת שאשא ביטון: אני רק אתן לחברי מועצת התלמידים אם אתם רוצים להתייחס?

מקס קנבסקי: כן.

מקס קנבסקי: אני נציג מועצת התלמידים הארצית.

מקס קנבסקי: אחד הדברים שבאמת כולנו פה פספסנו בבחירות האלה זה בגלל ההנגשה לבני נוער שהיום הם יכולים להצביע בבחירות, והרבה מאוד ארגונים וחברות התעסקו בעיקר בנושא הזה וקצת נפל העניין של להתנדב ולעבוד לטובת המפלגות.

מקס קנבסקי: אני חושב שזה גם קורה מבחינת עבודה גם במקומות אחרים, לא בהכרח במפלגות, פשוט במפלגות זה הכי קל לנו לראות עכשיו את הנושא.

מקס קנבסקי: הפתרון הוא שפשוט לרשום שעות ולהחתים את המעסיק, את ראש המפלגה, כי הרי בני נוער שמקבלים שכר מהמפלגות הם מקבלים בקטע שבאים אליך "היית באירוע פה, עבדת חמש שעות, זה השכר על חמש שעות" אם לקחת ממש טפסים ולהחתים על כל השעות שהנער עובד את ראש המפלגה, אז יהיו לנו הוכחות להגיש במקרה והמפלגה לא נבחרה, יהיה לך טפסים חתומים על ידי ראש המפלגה, על השעות שאותו בן נוער עבד ועל השכר שהוא אמור לקבל.

מקס קנבסקי: זה משהו שנראה לנו יחסית בסיסי אבל הוא פשוט לא קורה.

יפעת שאשא ביטון: תודה מקס, אני תיכף אתייחס, אני גם רוצה לשאול כאן משהו.

יפעת שאשא ביטון: רוני, את רוצה גם להוסיף משהו?

יפעת שאשא ביטון: בבקשה.

רוני צוקרון: אני נציגת מועצת התלמידים והנוער הארצית.

רוני צוקרון: לדעתי מה שבאמת אפשר לעשות פה, אמרתם קודם שמפלגות שלא נבחרות נסגרות ואי אפשר לקחת מהן כסף.

רוני צוקרון: אפשר ממש לחייב אותם שעד שהם לא סוגרים את כל החובות עם בני הנוער, שיהיה כתוב 'אתה חייב על כך וכך שעות', עד שלא סוגרים את זה לא מאפשרים להם לסגור את החשבון שלהם.

יפעת שאשא ביטון: איך לדעתך אפשר לאכוף את זה?

יפעת שאשא ביטון: כי מישהו חיצוני לא יכול לדעת, ואגב גם המועמד הרבה פעמים לא יודע כמה בני נוער הועסקו, אם בכלל.

קריאה: אני רוצה להתחבר למה שהם אומרים.

יפעת שאשא ביטון: כן.

יפעת שאשא ביטון: אני אתן לך.

יפעת שאשא ביטון: יש לכם רעיון?

יפעת שאשא ביטון: את מכירה את המנגנון הזה?

יפעת שאשא ביטון: הייתם חלק ממערכת בחירות?

מקס קנבסקי: חברים שלי בעיקר היו, בעיקר שמעתי מחברים.

יפעת שאשא ביטון: ושמעת מחברים שנפגעו או רק חוויות?

מקס קנבסקי: בעיקר מתנדבים שסיפרו שיש גם את האופציה לעבוד.

מקס קנבסקי: שמעתי בכללי על העניין שבני נוער נפגעו פה, נפגעו שם, אבל זה גם בסופו של דבר הגיוני שזה קורה כי זה מערכת מאוד מאוד גדולה שמאוד קשה לעקוב וזו מערכת שלא רגילה לעניין הזה.

יפעת שאשא ביטון: זה יכול לקרות, אבל זה לא הגיוני שזה קורה.

יפעת שאשא ביטון: אנחנו לא מוכנים לקבל את זה.

מקס קנבסקי: סליחה, זה לא הגיוני אבל זה קורה.

מקס קנבסקי: יכול לקרות.

יפעת שאשא ביטון: אני מיד איתך, לירון, אבל בדרך כלל במערכות הבחירות לא עובדים לפי שעות.

יפעת שאשא ביטון: לא שזה משנה לנו, משנה לנו שהם יקבלו את התשלום ולא משנה איך סגרו איתם, אבל - - - נכון?

שרית אולשביץ: זה תלוי.

שרית אולשביץ: יש כאלה שעובדים חודש שלם, נניח לפני - - - 3-4 שעות ביום, וזה בהסכם סופרים להם שעות.

רועי הלמן: אני אגיד בהקשר למה שהיא אמרה, כיום באופן עקרוני מבקר המדינה, אמורים לשלוח לו כל רשימה שנפתחת, אמור להיות ספר חשבונות שבו כתוב את כל הוצאות הרשימה ורק אחרי שמנקים שולחן, בגדול מבקר המדינה אמור לאשר את הסגירה של החשבון בנק.

רועי הלמן: בפועל משיחות שאנחנו קיימנו עם המשרד של מבקר המדינה, נאמר לנו שהם נסגרים בכל מקרה, שלא מחכים בכלל לדו"ח של מבקר המדינה והן פשוט סוגרות את החשבון ואז גם אין כל כך מה לעשות עם זה.

יפעת שאשא ביטון: ומי מבקר על מבקר המדינה?

רועי הלמן: שאלה טובה.

יפעת שאשא ביטון: אוקיי.

יפעת שאשא ביטון: בבקשה לירון.

יפעת שאשא ביטון: זו נקודה חשובה, שווה אולי לראות איך במשרד מבקר המדינה לא בדיוק מתנהלים לפי מה שנקבע.

יפעת שאשא ביטון: בבקשה לירון.

לירון אשל: אני מהמועצה לשלום הילד.

לירון אשל: קודם כל תודה על הדיון.

לירון אשל: אני אגיד תודה לגבירתי שהיא הופכת כל אבן בכל נושא אפשרי בתקופה האחרונה ואני אפתח בזה שאני רוצה כל דיון לשבת המחוננים שיושבים לידי.

לירון אשל: אני אגיד שלצד מה שנאמר פה בכל הנוגע להעלאת מודעות ואיזה שהוא העברת מידע ל"דע את זכויותיך" ללא אכיפה יותר ברורה ויותר אינטנסיבית, אז גם אם הילדים יודעים את הזכויות שלהם ויודעים לקראת מה הם הולכים, בסופו של דבר כשהם באים להיפרע, אין ממי ואני חושבת שצריך לחשוב יחד על פתרונות יצירתיים שיהיו כמעין שוק בנוגע לרשימות, כאלה שבעצם יהיה להם אינטרס לעמוד במחויבות שלהם.

לירון אשל: אני חושבת שהיום חלק מהדברים נופלים על זה שבעצם אין רישומים מסודרים, כמו שנתנו פה דוגמאות שלוקחים כמה ילדים בבוקר הבחירות "בואו תחלקו פליירים" אין איזו שהיא חובת דיווח לגורם על וגם אם יש, זה לא באמת נעשה.

לירון אשל: ולכן אני אגיד, גם הדו"חות של מבקר המדינה, גם אם כרגע יש איזה שהן הוצאות אבל זה לא מדויק לגבי מי עבד, מי הילד שעבד, מה השעות, מה החובות לגבי אותו קטין, אין איך בעצם לבחון את הדברים האלה.

לירון אשל: אני חושבת שיכולים לחשוב על איזה שהוא מנגנון של ממש חובת דיווח לכל ילד שמועסק ומה החובה לגביו.

לירון אשל: התחושה היא שהאכיפה היא לא מספיק או נוקשה, ונוקשה זה עוד מילה קיצונית, אפילו לא מספיק.

לירון אשל: אני חושבת יחד אתכם מה נכון אבל באמת שיהיה כשוט לצד המודעות שנעלה בקרב הילדים כי בטח שזה לא יספיק.

יפעת שאשא ביטון: אני מסכימה איתך אבל ככל שאני הופכת בזה, המודעות של בני הנוער והעמידה שלהם על מה שמגיע להם, צריך לחזק אותם שיעמדו על מה שמגיע להם, ובעיני זה המפתח ואני אגיד לך למה.

יפעת שאשא ביטון: אני מגלגלת בראש מערכת בחירות.

יפעת שאשא ביטון: הייתי שם, במוניציפלי, אני מכירה את הדינמיקה.

יפעת שאשא ביטון: את לא באמת מכירה את כל מי שעובד שם, את לא יודעת מי עובד בשכר ומי מתנדב, מי שיודע ומכיר זה אנשי השטח.

יפעת שאשא ביטון: אני ידעתי למי משלמים וכמה ואיך מתוך זה שהם הגיעו אלי ואז ידעתי בעצם שנסגרו דברים.

יפעת שאשא ביטון: אני בכוונה לוקחת את זה למקום האישי כדי להבין בפרקטיקה איך אנחנו עושים את זה, כי אף מועמד לא ישב עכשיו וידווח לדעתי על כל השמות שהיו שם, אני לא מדברת על זה שיש מקרים שמחלקים נניח ביום הבחירות כרטיסי דלק כדי שזה פשוט לא יהיה על חשבונך, זה וולונטרי, את מתנדבת אבל אנחנו מסייעים לך כדי שזה לא יהיה על חשבונך.

יפעת שאשא ביטון: יש 1,001 צורות להעסקה של בני נוער או להתקשרות עם בני נוער בעיקר ביום הבחירות, שלא לדבר על הלפני.

יפעת שאשא ביטון: לכן אני חושבת שבאמת המפתח לטיפול בזה זה בני הנוער שלצד זה כמובן ברגע שהם פונים, יצטרך להיות השוט שאת מדברת עליו.

יפעת שאשא ביטון: אבל לבנות איזה שהוא מערך מסודר של טפסים וזה, צריך לראות איך עושים את זה ומול מי.

מאיר דוד: יש את האפליקציה, שיעשו את זה דרך האפליקציה, ינהלו את הרישום שלהם.

יפעת שאשא ביטון: רק בני נוער יכולים לנהל את הרישום שלהם.

מאיר דוד: כל אחד יכול לנהל.

יפעת שאשא ביטון: כן, אבל השאלה אם בדינמיקה של מערכת הבחירות, אם אנחנו באים ודורשים גם מהמועמדים, למרות שזה לא נראה לי שזאת איזו שהיא דרישה גרנדיוזית, תמיד יש מישהו מתוך המפלגה או התנועה שיכול.

מאיר דוד: כל מי שמעסיק, חובתו לנהל רישום של העובדים שלו ולא משנה אם זה במערכת הבחירות או שזה בחד יומי ביום העצמאות.

מאיר דוד: החובה קיימת תמיד.

מאיר דוד: אין צורך לחייב.

יפעת שאשא ביטון: אז צריך להעביר את זה.

יפעת שאשא ביטון: הנה, אני למשל לא יודעת.

יפעת שאשא ביטון: צריך אולי להעביר מה שאמרת, למשרד הפנים - - -

מאיר דוד: בהודעה למעסיקים העברנו את זה, שהחובה שלהם לנהל רישום של כל אחד מהעובדים שלהם.

יפעת שאשא ביטון: מי זה המעסיקים?

יפעת שאשא ביטון: בבחירות?

מאיר דוד: מעסיק לצורך העניין - - -

יפעת שאשא ביטון: לא, אני מדברת על מערכת בחירות.

יפעת שאשא ביטון: אתה יודע כמה מעסיקים יש במערכת בחירות?

מאיר דוד: זהו, כל מי שמעסיק במערכת בחירות לצורך העניין, בין אם זה מי שמביא אותם לחלק את הכרטיסי דלק או לחלק את הפליירים, הוא מעסיק.

מאיר דוד: אחר כך שיתחשבן עם מי ששכר אותו לצורך השירות הזה.

מאיר דוד: הוא מעסיק.

מאיר דוד: חובה עליו לדווח, חובה עליו לנהל רישום של כל מה שעות העבודה שלו וזה בחוק.

מאיר דוד: לא משנה אם הוא היום - - -

יפעת שאשא ביטון: תקשיב, לדעתי צריך לחדד את החוק גם בפני הרשימות השונות.

מאיר דוד: זה מה שרצינו לעשות, בגלל זה פנינו ל - - -, הוצאנו את ההודעה לתקשורת ורצינו להעביר את זה לרשימות.

הדר אליהו: - - -

יפעת שאשא ביטון: רעיון מצוין.

הדר אליהו: אני אומרת, אולי זה צריך להיות חלק מהתהליך של משרד הפנים אבל - - -

יפעת שאשא ביטון: נכון.

יפעת שאשא ביטון: תיכף אנחנו נשמע את משרד הפנים - - -

קריאה: - - - חלילה,

יפעת שאשא ביטון: ניתן לה להתייחס, אבל אנחנו לא מדברים על אכיפה, ישר המשרדים נבהלים, "שלא יתנו לנו עוד מה לעשות".

יפעת שאשא ביטון: אני חושבת שהרעיון, הרי אנחנו צריכים להגיש מחברות וכל מיני טפסים וכאלה, שכשהם באים להגיש את זה שיקבלו איזה שהוא מסמך, איזה שהוא מזכר שאומר להם, כמו שהם יודעים טוב מאוד עד מתי הם צריכים להגיש את הרשימה, איך זה צריך להיראות, באיזה עט כותבים, וזה שגם ידעו מה החובה שלהם כמעסיקים ביום הזה.

יפעת שאשא ביטון: בבקשה משרד הפנים.

גלית וידרמן: אני מנהלת את אגף בכיר לבקרת ההון האנושי במשרד.

גלית וידרמן: באמת משרד הפנים כרגע בהיערכות מאוד מסיבית לניהול מערכת הבחירות המוניציפלית הגדולה ביותר שהייתה אי פעם מכיוון שהפעם זו מערכת בחירות מאוחדת, גם של העיריות וגם של המועצות האזוריות והמקומיות, וככה גם תוך כדי יום שבתון שזה גם מצד אחד אנחנו מקווים באמת שזה יסייע בהעלאת אחוזי ההצבעה, שזה לטובת באמת החגיגה הדמוקרטית, אבל גם מקשה מבחינת ניהול יום הבחירות והמערך הזה.

גלית וידרמן: אנחנו בנושא באמת של ניהול ההון האנושי - - -

יפעת שאשא ביטון: למה מקשה אגב?

יפעת שאשא ביטון: להיפך.

יפעת שאשא ביטון: אם עד היום אנשים היו צריכים לקחת חופש כדי לעבוד בבחירות והיו צריכים כפל, היום הם - - -

גלית וידרמן: אני אסביר, באמת בעבר הרי חלק מניהול היום הזה היו עובדי רשויות מקומיות שביצעו את תפקידם בחלק מהיום והיום הם נמצאים ביום שבתון והיה צריך למצוא הסדר שיתאים גם לעובדים שנמצאים כרגע בשבתון אבל אנחנו נערכנו והנושא הזה נעשה גם בתיאום עם כל הגורמים ואנחנו נערכנו גם לנושא הזה, והוצאנו עוד שורה של הנחיות גם בנושא של כח אדם ושכר, כדי להיערך גם לקראת יום הבחירות וגם ליום הבחירות עצמו, כדי שהדברים יהיו מוסדרים.

גלית וידרמן: חשוב לומר בנושא של העסקת בני נוער ביום הבחירות שלא כל בן נוער יכול לעבוד, מכיוון שזה יום שבתון הנושא נכלל כמו בימי חופשה ולא בימים רגילים ויש הפחתה של הגיל לגיל 14, ויש אפשרות להעסקה בגיל צעיר יותר, אנחנו כמובן גם בעניין הזה נרצה ונשמח לכלול גם את כל הפרטים המתאימים בהנחיות שאנחנו מוציאים לרשויות בשאר הנושאים בנושא של עבודת הנוער לקראת הבחירות ונשמח לעשות את זה לקראת הבחירות לכנסת ונעשה את זה בתיאום עם משרד העבודה שיעביר לנו את המידע המתאים.

שרית אולשביץ: אליך זה צריך לעבור?

גלית וידרמן: כן.

גלית וידרמן: אנחנו מוציאים את ההנחיות בנושא כח אדם ושכר.

גלית וידרמן: האגף שלי.

מאיר דוד: את מדברת רק על רשויות שמעסיקות או גם גורמים פרטיים או רשימות?

גלית וידרמן: התייחסתי קודם כל לנושא של הרשויות.

גלית וידרמן: בנושא של הרשימות, המפקחת הארצית על הבחירות הגברת ענת אסרף חיות באמת עושה כרגע ימים ולילות, מכיוון שלוחות הזמנים לקראת הבחירות היו מאוד צפופים והגשת הרשימות בוצעה תוך כדי חול המועד סוכות ואלה היו לוחות זמנים מאוד צפופים ולא חלילה שלא רצינו לחלוק את הרשימות עם איזה שהוא גורם אלא מערך הבחירות היה מטורף ובאמת משרד הפנים עשה את כל המאמצים על מנת לקבל את הרשימות ותוך כדי גם בימים האחרונים, המשרד נמצא בבתי דין על מנת לאשר סופית את כלל הרשימות בחלק מהרשויות המקומיות.

יפעת שאשא ביטון: טוב, זו דינמיקה של כל מערכת וסד הזמנים הוא כזה בכל מערכת.

יפעת שאשא ביטון: - - - מחוץ לעירייה בשביל להגיש רשימות.

גלית וידרמן: אנחנו נמצאים כרגע בגלל גם החגים והייחודיות של לוח השנה העברי שקרתה במערכת הבחירות הנוכחית, שכן יש לוח זמנים צפוף מהרגיל לקראת הבחירות הנוכחיות ואנחנו נשמח ברגע שיהיו לנו את כל הנתונים לחלוק אותם עם המשרדים האחרים, גם לנו לא היו את כל הנתונים.

יפעת שאשא ביטון: איפה אתם באחריות שלכם, חוץ ממה שאמרת שבאמת להעביר את כל המידע על כל הרשימות שנכנסות פנימה לתוך המשחק הזה?

גלית וידרמן: בעניין הזה המפקחת על הבחירות ביצעה גם תהליך ייעול מאוד משמעותי שבמסגרתו התשלום למפלגות עצמן יעבור תוך שלושה ימים, זה משהו שלא בוצע אי פעם ובאמת הם יקבלו את התשלומים שמגיעים להם במהירות גבוהה מאוד וכך הם יוכלו להעביר - - -

תמי ברנע: שלושה ימים אחרי יום הבחירות?

גלית וידרמן: שלושה ימים אחרי יום הבחירות, שהמשרד יעביר אותם במהירות שיא למפלגות עצמן כדי שהוא יוכל להעביר אותם לעובדים שעבדו במסגרת הזו.

יפעת שאשא ביטון: ואם הם לא מעבירים לעובדים?

גלית וידרמן: תראי, מי שהוא לא נוהג כחוק צריך לנקוט נגדו אמצעי אכיפה, ואנחנו לא הרשות שעושה את זה.

יפעת שאשא ביטון: כן, אבל הוא בכלל לא יודע אם הוא נוהג כחוק או לא.

יפעת שאשא ביטון: הוא העסיק 20 בני נוער, הנה, נגמרו הבחירות, לא נכנסתי למועצה, כבר לא באמת מעניין אותי עכשיו, לא קיבלתי את מימון המפלגות כי לא נכנסתי, נכון?

יפעת שאשא ביטון: אז אם בכלל לא נכנסתי אז אני גם לא מקבל כסף, אבל גם אלה שנכנסו וגם אלה שקיבלו כסף לא בטוח שהם משלמים אותו לנערים או לעובדים, אלא זה הולך לדברים אחרים של פרסום, לא חסרות הוצאות במערכת בחירות, ובואו נגיד את זה על השולחן, גם ברוב הפעמים מימון הבחירות לא מספיק לכסות את הכל.

יפעת שאשא ביטון: לא כולם עושים מערכת בחירות צנועה כמוני.

יפעת שאשא ביטון: באמת, זה היה שקל על שקל מה שהוצאתי ומה שקיבלתי.

יפעת שאשא ביטון: אז איך אנחנו יכולים להבטיח את זה?

יפעת שאשא ביטון: אני לא שומעת פה שום אמירה קונקרטית חוץ מכל הכבוד למשרד הפנים, ואני מצטרפת לתהליך של ההתייעלות, לתשלום המהיר, כל מה שאתם עושים.

יפעת שאשא ביטון: אמירה קונקרטית, איך אנחנו מגנים על בני נוער במערכת הבחירות ושמים ספויילר לרשימות, חברים, אתם תעסיקו בני נוער, תוודאו שהם לא נפגעים, תוודאו שיש תהליך כזה וכזה, תוודאו שבני הנוער- - -

גלית וידרמן: אז אמרתי שני דברים מרכזיים, גם אני חושבת שבצירוף ההנחיות שאנחנו מעבירים, אנחנו נשמח להוסיף דגש בנושא של עבודת בני נוער ולתת לזה מקום מרכזי כדי שתהיה מודעות יותר גבוהה לנושא הזה, וגם כמובן שהעברת הכספים באופן יותר מהיר, אנחנו כן מקווים שהיא תגרום לרשימות להעביר את הכספים למי שעבד אצלם בצורה יותר מהירה, אנחנו לא גורם האכיפה שמי שלא נוהג כחוק - - -

יפעת שאשא ביטון: לא ביקשתי שתאכפו.

יפעת שאשא ביטון: רק ביקשתי שתביאו לידיעת הרשימות, כמו שאתם מביאים לידיעתם את כל מה שאתם רוצים, ואתם עושים את זה יפה מאוד והם שותים בשקיקה כל מילה כי הם פוחדים לפספס ושאולי זה לא יהיה לפי החוק ואז הם ייפסלו.

יפעת שאשא ביטון: אני יודעת מה זה, אז שבתוך השקיקה הזו שגם יראו את ההתייחסות לבני הנוער וייזהרו גם מזה.

מאיר דוד: האם אפשר עדיין להעביר לרשימות את המידע?

גלית וידרמן: אנחנו נבדוק את הנושא הזה.

יפעת שאשא ביטון: אין, הם כבר התנהלו מול הרשימות.

יפעת שאשא ביטון: כבר הם הלכו, נרשמו, כבר קיבלו את האישורים שלהם, מי שלא נמצא בבית משפט.

הדר אליהו: יש לי שאלה.

הדר אליהו: אני לא מכירה את התחום הזה.

הדר אליהו: האם אותו מהלך שמעבירים את הכסף אחרי שלושה ימים זה משהו שהוא אוטומטית או שהוא מותנה במשהו שהסיעה אמורה לעשות או לא?

הדר אליהו: במה זה מותנה?

הדר אליהו: בעצם זה שהסתיימו הבחירות?

גלית וידרמן: לא, הם אמורים להעביר מסמכים מסוימים למפקחת על הבחירות.

גלית וידרמן: זה תהליך שהמפקחת מנהלת.

הדר אליהו: אז אולי, זה לא נראה לי רלבנטי לעכשיו - - -

יפעת שאשא ביטון: בשמונה ימים האלה, לפרוצדורה שיש בימים האלה היא לא רלבנטית להם.

הדר אליהו: ברור שלא.

הדר אליהו: אמרנו שנדבר גם להבא, אולי יכול להיות, אפרופו אותם מסמכים שהמשרד דורש לפי הנהלים שלו וכולי, אולי צריך להיות פה גם איזה שהוא דו"ח שנוגע לעבודת הנוער שהוא גם יתנה את העברת הכספים, אבל זה משהו שהוא גדול, הוא עצום.

יפעת שאשא ביטון: כן, אבל הם לא יודעים.

יפעת שאשא ביטון: קודם כל הם צריכים לדעת, עוד לפני שאנחנו בכלל מגיעים לדו"ח הזה, חשוב שבתוך המסמך שבו יש להם את כל ההנחיות לגבי הגשת הרשימות, איך לעשות את זה בלי להיפסל, איך לעשות את זה בזמן.

יפעת שאשא ביטון: אני אומרת שוב, הם קוראים אות-אות, אז שיהיו שם גם הנחיות לגבי העסקה בכלל ושל בני נוער בפרט, שהם ידעו שיש ספויילר על הסיפור הזה.

יפעת שאשא ביטון: ברגע שהם יודעים שהם יפוקחו גם על העניין הזה, הם יחשבו פעמיים לפני שהם יקחו בן נוער ויבטיחו לו משהו ובערב, ב-22:00 בלילה אחרי שנסגרות הקלפיות הם ישכחו ממנו עד הפעם הבאה.

הדר אליהו: ובעת הזו אין כבר שום תקשורת עם הסיעות?

הדר אליהו: שום דבר?

יפעת שאשא ביטון: כלום.

יפעת שאשא ביטון: הם מגישים דו"ח למבקר המדינה, אבל תחשבי, נניח אני כסיעה מגישה דו"ח למבקר המדינה, אין למבקר שום דרך לדעת עם הדו"ח שהגשתי, אם העסקתי בני נוער, אולי לא העסקתי בכלל, אולי העסקתי ומי שהעסקתי שילמתי לו לפי - - -, אין לך שום דרך לדעת את זה.

יפעת שאשא ביטון: מתי מתחילות לצוץ הבעיות?

יפעת שאשא ביטון: כשפונים בני הנוער וכשמתעוררים הגופים שמסייעים להם.

הדר אליהו: האם יש היום תקשורת של משרד הפנים, אחרי שהוא כבר אישר את כל הסיעות וכולי, של משרד הפנים עם הסיעות.

הדר אליהו: היום, האם עדיין יש תקשורת כדי להפיץ את זה?

יפעת שאשא ביטון: לדעתי לא.

יפעת שאשא ביטון: הם עסוקים בחוגי בית.

לירון אשל: האם יש גורם שאפשר להצהיר עליו מלכתחילה, איזו שהיא רשימה מסודרת, או שלעולם זה יהיה ככה, זאת אומרת, אפשר לאסוף את הילד הזה מפה יומיים לפני - - -

יפעת שאשא ביטון: לעולם זה יהיה ככה וזה בסדר גמור וזה יפה.

יפעת שאשא ביטון: מגיעים ילדים תוך כדי תנועה, אנחנו הרי לא יכולים, תקשיבו, אי אפשר להפוך גם את מערכת הבחירות למשהו שהוא מאוד מאוד פרוצדורלי וסטרילי.

יפעת שאשא ביטון: היום אני מגיעה, וזה היה גם אצלנו, מגיעה בבוקר הבחירות, פתאום הילדים רואים את החגיגה הזו והם מגיעים אליך למטה ורוצים לעזור, אז חלקם בהתנדבות וחלקם אומרים שהם מוכנים לחלק את הסנדוויצ'ים ותשלמי להם, את לא משלמת להם לפי שעה, את סוגרת איתם סכום של 100 שקלים לכל ה- - - ומחלקים סנדוויצ'ים בבוקר בצהריים ובערב, כל מיני דברים כאלה.

יפעת שאשא ביטון: זה באמת חגיגה וזה באמת יפה והתפקיד שלנו הוא להשאיר את זה במקום הנכון והיפה הזה ולא לגרום לניצול של בני נוער.

יפעת שאשא ביטון: אם אני כמועמדת יודעת שמישהו מסתכל עלי למעלה ושם לי זרקור על הנושא של בני הנוער, אז אני אדע להיזהר.

יפעת שאשא ביטון: אני גם יודעת את מי מותר לי להעסיק ואת מי לא מותר לי להעסיק.

יפעת שאשא ביטון: אגב, אני לא בטוחה שהמועמדים, תחשבו, זה לא מעסיקים שהם מעסיקים בשוטף, ביום יום.

יפעת שאשא ביטון: הם בטח ובטח לא מכירים את תנאי ההעסקה של בני הנוער, ויש המון כאלה.

יפעת שאשא ביטון: צריך להגיד להם את מי בכלל מותר להם להעסיק, שהם לא יכולים להעסיק ילד בן 13, שהם חייבים לעמוד בכך וכך.

יפעת שאשא ביטון: עניין של הסברה ומודעות נטו, לדעתי.

גלית וידרמן: רק עוד דבר אחד, באמת היה חשוב גם למשרד, יש בעצם בבחירות האלה גם זכות הצבעה לבני נוער החל מגיל 17, גם להעלות את הנושא הזה למודעות וזה היה חלק גם מקמפיין ההסברה שלנו לקראת הבחירות, כדי להעלות את אחוזי ההצבעה בקרב בני הנוער, אני חושבת שזה דבר חשוב לתת לבני הנוער חשיבות גם להשתתפות שלהם בתהליך הדמוקרטי.

יפעת שאשא ביטון: חשוב ונכון.

יפעת שאשא ביטון: עוד פעם, את נותנת עוד מקום שבו אתם עושים הסברה לגבי ההשתתפות, אז שם תכניסו גם את ההסברה לגבי התנאים וההעסקה של בני הנוער בבחירות ולמה בני הנוער צריכים להיות מודעים, ושיש להם גב.

יפעת שאשא ביטון: בני הנוער צריכים לדעת שיש להם גב וכתובת, ואגב, זה חשוב גם בתוך כל התהליך הזה שאנחנו מדברים עליו, שאתם תפרסמו מספרים חמים וכאלה, כדי שהם ידעו שהם יכולים לפנות, שהם יכולים להתלונן ושהתלונה שלהם תיבדק.

יפעת שאשא ביטון: זה מאוד מאוד חשוב, כי בואו נגיד את האמת ואני אומרת את זה בכאב, גם מבוגרים מנצלים ביום הזה, אבל בני נוער ממש ממש קל לנצל ביום הזה וממש קל להביא חבורה של בני נוער ולהגיד "אנחנו נשלם לכם אחר כך" ולהגיד "מה, לא התנדבתם?

יפעת שאשא ביטון: " אז אנחנו צריכים להיות שם במקום הרגיש הזה ולראות איך כולנו משלבים ידיים כדי למזער את זה.

יפעת שאשא ביטון: אני לא בטוחה שאנחנו נצליח לנקות את זה מהשטח, אבל אני בטוחה שיש בידיים שלנו כן למזער את זה.

יפעת שאשא ביטון: בבקשה.

שרית אולשביץ: יש לי שאלה לשולחן, אני מהסתדרות הנוער העובד והלומד.

שרית אולשביץ: האם בדו"ח הזה שמגישים אליכם כדי לקבל את הכסף או למבקר המדינה, כשרוצים לסגור את כל העניין מול המבקר, אם הבנו נכון מהמבקר, היום הם צריכים להגיש דו"ח שאין להם חובות, שזה יכול להיות חובות לספקים, יכול להיות חובות לעובדים, אבל הם צריכים לכתוב "אין לנו יותר חובות לעובדים", לא משנה כרגע אם המבקר אוכף או לא אוכף, תיכף נטפל בזה.

שרית אולשביץ: האם אפשר לחייב להבא שהדו"ח שהם מגישים ומצהירים שאין להם חובות יהיה מול עורך דין בתצהיר.

שרית אולשביץ: תצהיר מול עורך דין זה לא כמו לרשום "אין לי יותר חובות", יש לזה אפקט אחר.

יפעת שאשא ביטון: את חושבת שתצהיר לעורך דין הוא יותר מתצהיר למבקר המדינה?

שרית אולשביץ: אני חושבת שכן.

שרית אולשביץ: תצהיר מול עורך דין זה כבר עניין שהוא בדוק, עורך הדין יחשוב פעמיים אם הוא חותם או לא חותם.

שרית אולשביץ: אולי אני תמימה, אני לא יודעת, אבל אני חושבת שיש פה עוד איזה שהוא מנוף לחץ.

קריאה: הם חייבים, הם לא ישרים?

יפעת שאשא ביטון: לא קשור ליושר.

יפעת שאשא ביטון: זה קשור גם אם הוא בכלל יודע.

אורי מתוקי: אבל זה בדיוק עושה לו איזה שהוא מנגנון שבו עורך הדין אומר לו "תגיד לי, עשית ככה וככה", זה כאילו להכניס איזה צ'ק פוינט.

אורי מתוקי: זה לא שזה ימנע את זה לגמרי, אבל דווקא אני חושב באמת על המעסיק שהוא לא עבריין בבסיסו, אלא באמת הוא רץ עכשיו למועצה או לכנסת וזה מבורך והוא פשוט לא יודע, כמו שאמרנו, הוא לא מעסיק ביום-יום, הוא בכלל משהו אחר.

שרית אולשביץ: עורך דין לפני שהוא יחתום לו, יצטרך לבדוק את זה.

יפעת שאשא ביטון: לדעתי המנגנון שיכול לסייע פה, עוד לפני שאנחנו מגיעים לנקודת הסיום, זה שתהיה באמת הנחיה ברורה לגבי העסקת בני נוער, שיהיה על זה ספויילר אמיתי, כדי שכל מי שפותח מטה דורש מכל מי שנמצא שם, "חברים, אם יש בני נוער שמועסקים, אני חייב לדעת עליהם".

יפעת שאשא ביטון: זה הסיפור.

יפעת שאשא ביטון: זה מנגנון הבקרה היחיד שיוכל לסייע, כי כמו שאמרתם, חיים הולך בקניון, אוסף חבורה של בני נוער, לא מדווח על זה לאף אחד, סוגר איתם את העניינים.

יפעת שאשא ביטון: ברגע שאנשי המטה יודעים שהכל בסדר והם יכולים להמשיך, ללכת לשלוח פליירים, לתלות שלטים, הכל בסדר, כשמדובר בבני נוער הם חייבים לדווח.

יפעת שאשא ביטון: זה לדעתי יכול לרכז את הנתונים ואז גם כשהוא שולח תצהיר, אם הוא שולח תצהיר שהוא שקר, זה שם אותו בבעיה כשהוא נמצא בידיעה.

יפעת שאשא ביטון: אבל שוב, זה יכול לצאת רק מכם, משרד הפנים.

גלית וידרמן: לא, זה נמצא במשרד העבודה, הוא אחראי - - -

יפעת שאשא ביטון: אני אומר לך למה, לפני שאנחנו מגלגלים, נחמד כדורגל ביום שני.

גלית וידרמן: זה לא לגלגל.

גלית וידרמן: אנחנו לא יכולים להכנס בסמכויות של משרד העבודה ובאחריות שלנו בנושא חוקי עבודה.

יפעת שאשא ביטון: אני אגיד לך מה אתם כן יכולים.

יפעת שאשא ביטון: גם בית ספר לא נכנס למשרד העבודה בסמכויות שלו, הוא בסך הכל מתווך בין מה שמשרד העבודה קובע.

יפעת שאשא ביטון: אז אני אומרת, פה משרד הפנים, אתם יכולים, ואני אומרת לך בכנות גם כמי שהייתה שם.

יפעת שאשא ביטון: מתייחסים מאוד מאוד ברצינות לכל דבר שאתם מוציאים, מאוד ברצינות.

יפעת שאשא ביטון: כל מה שמגיע בחוברת הסבר הזו שנוגעת לאיך מגישים רשימה, מתי מגישים רשימה, איך כותבים את זה, מי שאוסף חתימות אז בכלל.

יפעת שאשא ביטון: אני אומרת ששם צריך להכנס דף מיוחד, מזכר מיוחד, פרק מיוחד, איך שתחליטו שזה יהיה, ששם ספויילר על עבודת נוער.

יפעת שאשא ביטון: שמזהיר את המועמדים מפני העסקה לא חוקית ונותן להם בעצם את מה שצריך מבחינת תנאי ההעסקה, גיל שמותר להעסקה, כל הדברים האלה, ואני בטוחה שהרבה מועמדים בכלל לא חושבים על זה.

יפעת שאשא ביטון: הם לא חושבים על זה לא כי הם אנשים רעים, הם בכלל לא יודעים שזה בלופ שלהם.

יפעת שאשא ביטון: אוקיי?

יפעת שאשא ביטון: יתחילו לחשוב על זה יותר ברצינות ויתחילו להתייחס לסוגיה הזאת.

יפעת שאשא ביטון: אז לבתי ספר אנחנו רוצים שיכניסו את זה, והשלטון המקומי דרך מינהל חברה ונוער ודרך העבודה עם ראשי רשויות בבתי ספר תיכוניים יעזרו לנו, משרד העבודה יעשה את התפקיד שלו בריכוז כל התנאים, ואתם תדאגו שזה יופץ לרשימות, לראשי הרשימות, כשאתם מפיצים גם את כל החומרים האחרים.

יפעת שאשא ביטון: בעיני זו המשוואה, אם אנחנו באמת רוצים להקיף את זה.

יפעת שאשא ביטון: אפשרי?

גלית וידרמן: אנחנו נצטרך לבדוק את זה עם המפקחת על הבחירות.

יפעת שאשא ביטון: מה לבדוק?

יפעת שאשא ביטון: להוסיף זה את יודעת, עוד קצת דיו בכל חוברת וכמה מילים, אין פה דרמות.

גלית וידרמן: כיוון שזו אחריות של המפקחת על הבחירות אז אני אבדוק איתה את זה.

אורי מתוקי: אני רק אציין שאמנם מבחינת הבחירות לרשויות אנחנו התעוררנו מאוחר שפנינו אלייך, ואני אומר את זה עלינו, אבל יש לנו עוד בחירות בשנה הבאה לכנסת.

יפעת שאשא ביטון: שנה הבאה ויש בעוד חמש שנים ואחר כך עוד חמש שנים ועוד חמש שנים.

אורי מתוקי: אם נצליח לבחירות לכנסת הבאות, דיינו.

יפעת שאשא ביטון: זה לכנסת וזה לרשויות המקומיות וזה בכלל, אני חושבת שזה חלק חשוב במודעות.

יפעת שאשא ביטון: זה לא מהדרים שיהיו פגי תוקף.

יפעת שאשא ביטון: למה שאנחנו נשיג יהיו חיי מדף ארוכים מהסיבה הפשוטה שזה פשוט כל כמה שנים מחדש את עצמו ולהיפך, אני דווקא חושבת שבזה שיש לנו עכשיו פרק זמן מאוד מאוד גדול לבחון את זה, להתחיל לטפטף את זה לשטח, לבנות את זה, זה רק יכול לסייע.

יפעת שאשא ביטון: גם אם פספסנו לפעם הזאת.

יפעת שאשא ביטון: אוקיי.

יפעת שאשא ביטון: מישהו רוצה להוסיף משהו?

יפעת שאשא ביטון: אז אני ברשות

יפעת שאשא ביטון: כם מסכמת את הדיון.

יפעת שאשא ביטון: קודם כל תודה רבה לכולכם שהגעתם, זה באמת נושא חשוב.

יפעת שאשא ביטון: גם לנציגים שלנו ממועצת התלמידים, אני מקווה לראות אתכם כאן כל דיון, אם אפשר.

יפעת שאשא ביטון: שתמצאו את המקום שלכם, הקול שלכם הוא מאוד חשוב.

יפעת שאשא ביטון: אני מבקשת ממשרד החינוך שלפחות שלושה חודשים לפני הבחירות הסברה כוללת במערכת החינוך, כולל באתרי בתי הספר, יש גם אתרי כיתות, כל אחד יבחר איך נכון לעשות את זה, ובשיתוף השלטון המקומי.

יפעת שאשא ביטון: אם תצא הנחיה מכם גם לראשי הרשויות זה יהיה מצוין, כי אנחנו מדברים בדיוק על הגילאים שנמצאים - - -

הדר אליהו: זה קצת בעייתי לראשי הרשויות בעת הזו.

יפעת שאשא ביטון: אני לא מדברת על מחר בבוקר.

יפעת שאשא ביטון: אני מדברת כתפיסה, כנוהל שאנחנו נסגל לעצמנו לקראת תקופות בחירות.

הדר אליהו: זה יהיה ב- - -

יפעת שאשא ביטון: כן.

יפעת שאשא ביטון: משרד הפנים, שחייב להיות שותף בתהליך הזה, אין מה לעשות, זה בחירות.

יפעת שאשא ביטון: להוציא הנחיות ברורות לגבי העסקת בני נוער בתוך חוברת ההנחיות שיוצאות לרשימות השונות כפי שהסברתי.

גלית וידרמן: אנחנו נבחן את המקום.

גלית וידרמן: אנחנו נוציא הנחיות אבל נבחן את המקום המתאים.

יפעת שאשא ביטון: אוקיי.

יפעת שאשא ביטון: בסדר גמור.

יפעת שאשא ביטון: גם אם תוציאו את זה בפני עצמו אז זה בכלל ברכה, כי אז ככה הם יראו שמגיע משהו באופן מיוחד.

תמי ברנע: אני רוצה להגיד עוד משהו.

תמי ברנע: אם אנחנו כבר מדברים על הבחירות לכנסת, אז אולי גם לוועדת הבחירות המרכזית לכנסת.

תמי ברנע: שהם מוציאים הנחיות לרשימות.

יפעת שאשא ביטון: אוקיי.

יפעת שאשא ביטון: אבל משרד הפנים צריך להוציא לוועדת הכנסת או שאנחנו פונים לוועדת הכנסת?

יפעת שאשא ביטון: ועדת הכנסת היא ועדה שמשתנה כל הזמן, לא?

יפעת שאשא ביטון: הוועדה של הבחירות משתנה.

יפעת שאשא ביטון: הם בוחרים ועדת בחירות כל פעם.

תמי ברנע: אבל יש לה מנכ"לית קבועה.

יפעת שאשא ביטון: אוקיי.

יפעת שאשא ביטון: מצויין.

יפעת שאשא ביטון: צריך לפנות למבקר המדינה, אנחנו צריכים לפנות למבקר המדינה לבקש לקיים את הנוהל הקיים כדי לסייע בצמצום הפגיעה בבני הנוער בתקופת הבחירות.

יפעת שאשא ביטון: אנחנו נדרוש מהמבקר לבקר את מה שקורה אצל המבקר.

יפעת שאשא ביטון: משרד העבודה כמובן, לגבש את כל ההנחיות, לרכז אותן ולהעביר אותן במסודר לשלטון המקומי, למשרד החינוך, למשרד הפנים וגם להסתדרות הנוער העובד והלומד שהם פקטור מאוד משמעותי גם בהנגשה של הידע הזה לבני הנוער, מכם אני אשמח אם אתם תפרסמו את זה באתר שלכם, ברשתות החברתיות כדי שבאמת ננסה להגיע לכמה שיותר בני נוער.

יפעת שאשא ביטון: מישהו רוצה להוסיף משהו לסיכום?

יפעת שאשא ביטון: לא.

יפעת שאשא ביטון: אז תודה רבה, תודה רבה גם למועצה לשלום הילד.